open-index/open-wikipedia-markdown huggingface dataset:
Nikomakhos (Aristoteleen isä)

**Nikomakhos** () (n. 375 eaa.) oli antiikin kreikkalainen lääkäri. Hän oli Makedonian kuninkaan Amyntas III:n ystävä ja hovilääkäri. Nikomakhos oli Aristoteleen isä.

Nikomakhos oli kotoisin Stageirasta. *[[Suda]]n* mukaan hän oli Nikomakhoksen, Makhaonin pojan, jälkeläinen alenevassa polvessa. Makhaon puolestaan oli Asklepioksen poika. Nikomakhoksen puoliso oli Faistis (tai Faistias), joka oli myös Asklepioksen sukua. Heillä oli kaksi poikaa, Aristoteles ja Arimnestos, sekä tytär Arimneste. Nikomakhos kirjoitti useita luonnontieteellisiä teoksia.

Aristoteles antoi pojalleen Nikomakhokselle nimen isänsä mukaan.

## Lähteet
Valkoukonsieni

**Valkoukonsieni** (*Leucocoprinus cretaceus*, syn. *Leucoagaricus cretaceus*) on kellanvalkoinen tai kellanruskea ukonsienilaji. Sen heltat ovat punertuvat tai useammin kokonaan valkoiset. Sienen jalka on valkoinen ja siinä on rengas. Sieni kasvaa kosteilla rantaniityillä, puutarhojen nurmilla ja kaatopaikoilla. Se on melko harvinainen Suomessa. Valkoukonsieni käy ruokasieneksi.

## Lähteet
Atsidotymidiini

**Atsidotymidiini** tai **AZT** eli **tsidovudiini** on tymiinin johdannainen. Sitä käytetään AIDSin hoidossa, koska se estää HI-viruksen käänteiskopioijaentsyymiä toimimasta. 

Retrovir nimisessä viruslääkkeessä vaikuttavana aineena on tsidovudiini. Retrovirin kanssa ei saa ottaa stavudiinia tai rifampisiinia sisältäviä lääkkeitä. Haittavaikutuksia voi tulla seuraavien lääkeaineiden kanssa: natriumvalproaatti, asikloviiri, gansikloviiri, interferoni, pyrimetamiini, dapsoni, flukonatsoli, flusytosiini, pentamidiini, atovakoni, amfoterisiini, trimetopriimisulfa, probenesidi, metadoni, vinkristiini, vinblastiini tai doksorubisiini. Lääkkeiden yhteisvaikutuksia voi esiintyä esimerkiksi klaritromysiinin ja fenytoiinin kanssa.

## Lähteet

## Aiheesta muualla

*Terveyskirjasto: Tsidovudiini
*Lääkeinfo: Retrovir
*PubChem: Zidovudine 
*DrugBank: Zidovudine 
*Kyoto Encyclopedia of Genes and Genomes (KEGG): Zidovudine 
*ChemBlink: Azidothymidine 
*Bristol University School of Chemistry, Molecule of the Month: AZT (Zidovudine)
Hapraukonsieni

**Hapraukonsieni** (*Macrolepiota gracilenta*) on munamainen tai laakea ukonsienilaji. Sen lakki on ruskeiden suomujen peittämä ja vaalea. Jalka on valkean ruskeansuomuinen. Heltat ovat valkoiset. Hapraukonsieni kasvaa laidunmailla ja avoimissa metsissä. Sitä ei esiinny Suomessa.

## Lähteet
Kehäkärpässieni

**Kehäkärpässieni** (*Amanita battarrae*) on kärpässienilaji.

Sienen lakki on 5–12 senttimetriä leveä ja muodoltaan aluksi kellomainen ja sittemmin laakeneva. Lakki on väriltään harmaanruskea, mutta on keskeltä ja reunoilta tummempi. Lakin reunat ovat myös voimakkaasti kampauurteiset. Malto on valkoista. Sienen heltat ovat melko tiheät ja valkoiset. Heltan terä on tumma, ja itiöpöly on valkoista. Jalka on 8–15 senttimetriä pitkä ja harmaanvaalea tai valkoinen. Siinä ei ole rengasta. Sieni on melko yleinen koko Suomessa. Se kasvaa rehevissä lehtimetsissä, laitumilla, puistoissa ja tunturikoivikoissa. Kasvuaika on elokuusta syyskuuhun. Laji on luokiteltu Suomessa elinvoimaiseksi.

Kehäkärpässieni on syötävä sieni, mutta vaarana on sekoittaa se tunnistettaessa myrkyllisiin kärpässieniin, esimerkiksi kangaskärpässieneen, minkä vuoksi sitä ei suositella erehdysvaaran vuoksi ruokasieneksi. Myös harmaakärpässieni muistuttaa kehäkärpässientä. Harmaakärpässienen erottaa sen vaaleammasta väristä ja valkoisista heltan teristä.

## Lähteet

## Aiheesta muualla
* Laji.fi: Kehäkärpässieni (''Amanita battarre'')
Harmaakärpässieni

**Harmaakärpässieni** (*Amanita vaginata*, aikaisemmin "renkaaton kärpässieni") on kellomainen, harmaalakkinen kärpässienilaji. Sienen lakissa erottuu suojusjätteitä ja se on reunaltaan uurteinen. Heltat ovat valkoiset, kuivuneissa sienissä oranssit. Heltan terä on valkoinen. Jalka on harmaanvaalea tai valkoinen eikä siinä ole rengasta. Sieni kasvaa puistoissa ja lehtimetsissä. Harmaakärpässieni on yleinen laji Suomessa.

Kehäkärpässieni muistuttaa harmaakärpässientä. Kehäkärpässienen erottaa sen tummemmasta lakista ja heltan terän väristä.

Lajin aiempi nimi oli "renkaaton kärpässieni". Lajin renkaattomuudesta on ollut erimielisyyttä, joten sienen nimi muutettiin. Mauri Korhosen mukaan renkaattomillakin kärpässienillä on rengas, mutta se jää kehittymättömänä aiheena tupen sisälle. Kuitenkaan Sieniatlas ei tulkitse muodostelmaa varsinaisesti renkaaksi.

## Lähteet

## Aiheesta muualla
* Laji.fi: Harmaakärpässieni (''Amanita vaginata'')
* Luontoportti: Harmaakärpässieni (''Amanita vaginata'')
* UniProt: Taxonomy - ''Amanita vaginata''
Suippu-ukonsieni

**Suippu-ukonsieni** (*Macrolepiota mastoidea*) on pallomainen tai kupera ukonsienilaji. Sen lakki on vaaleanruskea ja vanhemmilla sienillä suomuinen. Jalka on suomuinen ja rusehtava. Heltat ovat valkoiset. Sieni kasvaa lehti- ja havumetsien ruohikoissa. Sieni on koko Suomessa melko harvinainen.

Suippu-ukonsieni on Suomessa erittäin uhanalainen.

## Lähteet
Tarha-akansieni

**Tarha-akansieni** (*Chlorophyllum brunneum*) on puolipallomainen suomulakkinen akansienilaji. Jalka on valkoinen ja siinä on rengas. Heltat ovat aluksi valkoiset ja muuttuvat vanhemmilla sienillä ruskeiksi tai keltaisiksi. Malto on valkoista. Sieni maistuu ja tuoksuu hyvältä ja on kelvollinen ruokasieni. Tarha-akansieni kasvaa puutarhoissa ja komposteissa ravinteikkailla paikoilla.

## Lähteet
Tarhaukonsieni

**Tarhaukonsieni** (*Macrolepiota excoriata*) on kellomainen, isosuomuinen ja ruskea ukonsienilaji. Sen jalka on valkoinen ja siinä on kaksinkertainen rengas. Heltat ovat valkoiset. Tarhaukonsieni kelpaa ruokasieneksi. Se kasvaa kuivalla maalla, tienvarsilla ja kedoilla harvinaisena koko Suomessa.

## Lähteet
Persarmenia

**Persarmenia** oli sassanidien Persiaan kuulunut alue. Persia ja Itä-Rooma jakoivat Armenian kuningaskunnan keskenään vuonna 387. Roomalaiset saivat alueesta noin viidesosan. Roomalaiset kutsuivat Persialle joutunutta aluetta Persarmeniaksi. Alueesta tuli Persian vasalli, jota hallitsi arsakidien hallitsijasukuun kuuluneet kuninkaat, jotka juonsivat juurensa parthialaiseen prinssiin, joka oli kruunattu Armenian kuninkaaksi keisari Neron aikana. Vuonna 428 suurin osa Persarmenian ylimyksistä luopui arsakideista ja Persarmenia siirtyi suoraan sassanidien vallan alle. Vanha hallitsijasuku säilytti kuitenkin vaikutusvaltansa ja siitä tuli yksi merkittävimmistä armenialaisista aatelissuvuista. 

## Lähde
*
Yle Urheilu

**Yle Urheilu** on Yleisradion urheilutoimitus, joka tuottaa urheilu-uutisia ja urheilulähetyksiä Yleisradion televisiokanaville, radioasemille ja verkkosivuille. Yle Urheilun tuottamia ohjelmia ovat muun muassa ''Urheiluruutu'', *[[Tv-uutiset|Yle Uutisten]]* yhteydessä lähetettävät urheiluosuudet ja radiossa esimerkiksi Yle Radio Suomessa ja Yle Puheella lähetettävä *Urheiluradio*. Lisäksi Yle Urheilu tuottaa lähes kaikki Yleisradion välittämät urheilutapahtumat.

Yle Urheilun päällikkönä on elokuusta 2013 toiminut Panu Pokkinen. Ylen urheilutoimittajia ovat muiden muassa Laura Arffman, Mikko Hannula, Inka Henelius, Maija Kautto, Kristiina Kekäläinen, Tuulia Kössö, Sami Laine, Simo Leinonen, Petra Manner, Manu Myllyaho, Kimmo Porttila, Johannes Oikarinen, Jussi Saarinen, Riku Salminen, Christer Sarlin, Antti-Jussi Sipilä, ja Nina Vanhatalo.

Vuoden 1998 loppuun asti TV1:llä ja TV2:lla oli omat urheilutoimituksensa, mutta vuoden 1999 alussa ne yhdistettiin YLE TV-urheilu -nimiseksi kokonaisuudeksi. Jo vuodesta 1996 Markku Vainikka oli toiminut Ylen televisiotoimialan yhteisenä urheilupäällikkönä vastuualueenaan suurimmat urheilutapahtumat (yleisurheilun ja jalkapallon MM- ja EM-kisat, kesä- ja talviolympialaiset sekä hiihdon ja jääkiekon MM-kisat).

## Ylen välittämiä urheilutapahtumia (poimintoja)
*Alamäkiluistelun MM-sarja (2010–)
*Hiihdon Suomen-mestaruuskilpailut
*Hiihdon Suomen Cup
*Jalkapallon EM (naiset ja miehet, usein myös Suomen karsinnat)
*Jalkapallon MM (naiset ja miehet, usein myös Suomen karsinnat)
*Kalevan kisat
*Salibandyn MM (naiset ja miehet)
*  Lajit, jotka eivät Suomessa kiinnosta kaupallista lähetystuotantoa

### Jaettuja ja väistyviä lähetysoikeuksia (poimintoja)
*Ampumahiihdon maailmancup
*Ampumahiihdon maailmanmestaruuskilpailut
*Alppihiihdon maailmancup (–1998, 2013–2021)
*Freestylehiihdon maailmancup (–2003, 2018–2021)
*Hiihdon maailmancup (ulkomailla –2011, 2018–2021)
*Hiihdon MM
*Kesäolympialaiset (yksinoikeudella radio & tv 1936–2016)
*Lumilautailun maailmanmestaruuskilpailut
*Lumilautailun maailmancup (–2003, 2018–2021)
*Mäkihypyn maailmancup (ulkomailla –2003, 2018–2021)
*Yleisurheilun maailmanmestaruuskilpailut
*Yleisurheilun EM
*Talviolympialaiset (yksinoikeudella radio & tv 1936–2014)
*Yhdistetyn maailmancup (ulkomailla –2011, 2018–2021)
*Maastohiihdon maratonhiihtosarja Ski Classics (ulkomailla –2011, 2018–2021)

### Ylen aikaisemmin näyttämiä urheilutapahtumia (poimintoja)
*Jääkiekon MM (vuodet 1961–1991 ja 1995–2011)
*Jääkiekon Euro Hockey Tour (–2008, 2015–2020)
*Jääkiekon nuorten maailmanmestaruuskilpailut (–2008, 2015–2020)
*Pikaluistelun maailmancup (–2019)
*Salibandyliiga (kotimaisen palloilun aiempi kokonaisuus)

## Lähteet

## Aiheesta muualla
* Yle Urheilu
Painonnosto kesäolympialaisissa 1896 – yhden käden painonnosto

**Miesten yhden käden [[painonnosto]]** oli toinen laji kahdesta painonnostolajista kesäolympialaisissa 1896. Kilpailu kilpailtiin 7. huhtikuuta 1896, Ateenan Panathinaïkó-stadionilla. Jokainen nostaja sai kolme nostoyritystä. Kolme parasta tulosta saaneet saivat kolme lisäyritystä. Nostotyyli oli samankaltainen nykyisen tempaustyylin kanssa. Kilpailun voitti Ison-Britannian Launceston Elliot.

## Tulokset

## Lähteet
Bioasekonventio

**Bioasekonventio** (eli *yleissopimus bakteriologisten (biologisten) ja toksiiniaseiden kehittämisen, tuottamisen ja varastoimisen kieltämiseksi ja niiden hävittämiseksi*) on kansainvälinen bioaseiden kieltosopimus. Sopimuksen tarkoitus on ehkäistä bioaseiden käyttöä ennalta. Bioasekonventio laadittiin vuonna 1972 ja tuli voimaan vuonna 1975. Se oli voimaanastuessaan ensimmäinen kokonaisen joukkotuhoaseiden luokan kieltänyt kansainvälinen sopimus. Sopimuksessa oli maaliskuussa 2025 mukana yhteensä 188 valtiota ja lisäksi neljä valtiota on allekirjoittanut konvention. Sopimuksen ulkopuolelle oli tuolloin yhä jättäytynyt yhdeksän valtiota (Djibouti, Egypti, Eritrea, Haiti, Israel, Kiribati, Somalia, Syyria ja Tšad).

Sopimus kieltää bioaseiden kehittämisen, valmistamisen ja varastoinnin. Se käsittelee myös jo olemassa olevien bioaseiden hävittämistä. Sopimus sallii ainoastaan rauhanomaisen tutkimuksen.

Bioasekonventiota on täsmennetty vuosien saatossa muun muassa sopimuksen määritelmiä täsmentäneiden katselmointikongressien kautta. Sopimusta on kritisoitu muun muassa yhteisesti sovittujen, bioaseiden valmistamiseen soveltuvien tuotantolaitosten katselmointikäytäntöjen sekä valvonta- ja verifiointiorganisaation puutteen vuoksi.  YK:n pääsihteerin alaisuudessa toimiva kemiallisten ja biologisten joukkotuhoaseiden väitetyn käytön selvittämisen valvontamekanismi (UNSGM) on toistaiseksi ainoa kansainvälisesti hyväksytty tapa valvoa mahdollisia bioasekonvention sopimusrikkomuksia. Tätä mekanismia on vahvistettu bioaseiden käytön valvonnan mahdollistamiseksi. 

## Lähteet
Biotekniikan neuvottelukunta

**Biotekniikan neuvottelukunta** (BTNK) on Suomen valtioneuvoston asettama bio- ja geenitekniikan alalla neuvoa-antava asiantuntijaelin.

Biotekniikan neuvottelukunnan tehtäviin kuuluvat kansainvälisen yhteistyön lisääminen biotekniikassa, tutkimuksen ja kehityksen seuraaminen, koulutuksen ja eettisten näkökulmien huomioon ottaminen sekä alan tiedotuksen auttaminen.

Neuvottelukunta asetetaan kolmeksi vuodeksi kerrallaan.

## Katso myös
* Tutkimuseettinen neuvottelukunta

## Lähteet

## Aiheesta muualla
* Biotekniikan neuvottelukunnan verkkosivut
* Valtioneuvoston asetus geenitekniikasta (928/2004) Finlexissä
Laatokan kanava

**Laatokan kanava** () on Nevan ja Olhavajoen suut yhdistävä vesireitti, joka kulkee Laatokan etelärantaa pitkin. Kanavia on kaksi: Vanha Laatokan kanava () ja Uusi Laatokan kanava (). Reitin pituus on noin 117 kilometriä.

1700-luvulla Laatokan kautta kulki yksi Venäjän tärkeimmistä tavarankuljetusreiteistä, Volgan Itämereen yhdistänyt Vyšni Volotšokin vesitie. Laatokka oli kovien myrskyjen takia reitin vaikein ja vaarallisin osuus. Pietari I:n määräyksestä Laatokan etelärannikolle ryhdyttiin vuonna 1719 rakentamaan kanavaa, joka alkoi läheltä Uutta Laatokankaupunkia ja päättyi Pähkinälinnaan Nevan suulle. Työntekijäpulan takia rakentamiseen osallistui myös sotilasosastoja. 

Pietari I:lle nimetty kanava otettiin käyttöön vuonna 1731. Sen pituus oli noin 111 kilometriä, leveys 20 metriä ja syvyys 2,4 metriä. Kobona- ja Olhavajokien välille rakennettiin patoaltaita ylläpitämään tarvittavaa vedenkorkeutta. Niiden yhteydessä sekä kanavan molemmissa päissä oli sulut. 1700-luvun lopussa rakennettiin vielä toinen kanava Olhavalta Säsjoelle, ja 1800-luvun alussa sitä jatkettiin Syvärin suulle asti.

Vuosina 1861–66 madaltuneen vanhan kanavan ja rantalinjan väliin rakennettiin uusi suluton kanava, joka nimettiin keisari Aleksanteri II:n mukaan. Se otettiin käyttöön vuonna 1866. Rautatieverkon kehittyessä vesitiet menettivät kuitenkin merkitystään.

Nykyään Uutta Laatokan kanavaa käytetään pienalusten kulkureittinä. Vanha kanava on kasvanut lähes umpeen.

## Aiheesta muualla

* Laatokan kanava Leningradin alueen kulttuuri -tietosanakirjassa
Bioterrorismi

**Bioterrorismi** on terrorismia, jossa käytetään biologisia aseita, esimerkiksi patogeenejä tai toksiineja. Tavoitteena on aiheuttaa sairautta, kuolemaa, taloudellista vahinkoa tai yhteiskunnallista epävakautta.

Bioterrorismiin soveltuvia taudinaiheuttajia tai toksiineja esiintyy usein luonnossa, mutta niistä voidaan tehdä vastustuskykyisempiä lääkkeille ja ne voivat levitä nopeammin ja helpommin. Biologiset aineet voivat levitä ilman, veden tai elintarvikkeiden välityksellä.

## Historia
Bioterrorismin juuret ulottuvat vuosisatojen taakse. Jo keskiajalla linnoituksia piirittäneet armeijat käyttivät katapulteilla tautien, kuten ruton, levittämistä heittämällä sairastuneita ruumiita muurien sisäpuolelle.Ensimmäisen maailmansodan alkaessa pernaruttoa yritettiin levittää eläinpopulaatioihin.

Modernin bioterrorismin kehitys alkoi erityisesti 1900-luvulla, kun valtioiden biologiset aseohjelmat, esimerkiksi Neuvostoliiton ja Yhdysvaltojen, tutkivat patogeenien käyttöä sodankäynnissä.

Vuonna 1980 Maailman terveysjärjestö (WHO) ilmoitti, että isorokko, erittäin tarttuva ja parantumaton tauti, on hävitetty. Vaikka tauti on hävitetty luonnosta, Yhdysvaltojen ja Venäjän hallitukset säilyttävät edelleen isorokkoviruksen jäädytettyjä kantoja. Koska rokotusohjelmat on nyt lopetettu, maailman väestö on alttiimpi isorokolle kuin koskaan aikaisemmin.

Merkittäviä bioterrorismin tapauksia ovat:

* **1984 Rajneeshee-bioterrori-isku** Yhdysvalloissa, jossa kultti saastutti salaattibaareja ''Salmonella''-bakteerilla Oregonissa aiheuttaen satoja sairastumisia. Kuolonuhreja ei ollut. Tämä tapaus oli ensimmäinen tunnettu bioterrori-isku Yhdysvalloissa 1900-luvulla.
* **[[Pernaruttokirjeet|2001 pernaruttohyökkäykset]]** Yhdysvalloissa, joissa pernaruttobakteerin (*Bacillus anthracis*) itiöitä sisältäviä kirjeitä lähetettiin poliitikoille ja medioille. Hyökkäykset johtivat viiteen kuolemaan ja 17 sairastumiseen.

## Katso myös

* Biologinen ase
* Pandemia

## Lähteet
Kirkko veren päällä

**Kirkko veren päällä** tarkoittaa seuraavia Venäjällä olevia kirkkoja:

* Kristuksen ylösnousemuksen katedraali Pietarissa
* Kirkko veren päällä, Jekaterinburgissa keisariperheen murhapaikalla
Evald Jakku

**Ludvig Evald Jakku** (sukunimi myöh. **Kaukonen**; 23. marraskuuta 1877 Laihia – 1. maaliskuuta 1967 Butte, Silver Bown piirikunta, Montana, Yhdysvallat) oli suomalainen sanomalehtimies ja näytelmäkirjailija joka kirjoitti 1900-luvun alussa muutamia suosittuja seuranäytelmiä. Jakku käytti nimimerkkejä *Evald J* ja *L.E.J*.

Jakku kävi kansakoulun ja toimi aluksi maanviljelijänä Laihialla ja oli mukana kansanvalistusharrastuksissa. Toimittuaan Jakkulan Lukuyhdistyksessä ja Ylipään Nuorisoseurassa (Nuorisoliitossa) Jakku liittyi 20-vuotiaana Helsingin palokuntaan, josta kuitenkin seuraavana vuonna erosi ja muutti Yhdysvaltoihin. Samalla hän muutti sukunimensä Kaukoseksi vuonna 1898. Yhdysvalloissa Kaukonen toimi *[[Amerikan Uutiset (1893–1914)|Amerikan Uutisten]]* ja Päivälehden liikkuvana asiamiehenä ja reportterina kiertäen eri puolilla maata kuusi vuotta. Tämän jälkeen Kaukonen palasi pariksi vuodeksi Suomeen julkaisten kymmenkunta seuranäytelmää, jonka jälkeen palasi Yhdysvaltoihin entiseen ammattiinsa. Hän eli myös farmarina ja jalometallien etsijänä Montanan vuoristossa. Täyttäessään 80 vuotta vuonna 1957 hän ryhtyi etsimään uraania Montanan osavaltiossa..

Evald Jakun vanhemmat olivat Mikki Mikinpoika Jakku ja Liisa Matintytär. Vanhempi veli oli maanviljelijä, itseoppinut ajattelija ja näytelmäkirjailija Frans A. Kotkanpää.

Evald Jakku kuoli aivoverenvuotoon vuonna 1967 Montanassa Silver Bow General Hospital sairaalassa Butten kaupungissa. Jakku eli yksinäisenä miehenä eikä koskaan mennyt naimisiin.

## Näytelmiä
* *Retusen velkojat : näytelmä 1:ssä näytöksessä, kirjoittanut L. E. J*.  U. W: Telén & C:o, Kuopio 1905, 2. painos 1909
* *Kotirauhan nimessä : 1:si näytöksinen pila, englanninkielestä mukaili L. E. J*.   U. W: Telén & C:o, Kuopio 1906, 2. painos 1915
* *Syiden kirous : kolminäytöksinen murhenäytelmä, kirjoittanut L. E. J*.   Boman & Karlsson, Hämeenlinna 1906, 2. painos 1908, 3. korj. painos Karisto 1912, 4. painos 1920, 5. painos 1926, 6. painos 1950
* *Jussi-lurjus : yksinäytöksinen pila, alkuperäisestä kappaleesta "That Rascal Pat" mukaili Evald J*.   Alfred Lagerbom, Hamina 1906
* *Kilpakosijat : pila kahdessa näytöksessä, kirjoittanut Evald J*.  Karisto 1906, 2. painos 1908, 3. painos 1910, 4. painos 1917, 5. painos 1921, 6. painos 1928, 7. painos 1938, 8. painos 1948
* *Uusi pastori : kaksinäytöksinen pila, kirjoittanut Evald J*.  Boman & Karlsson, Hämeenlinna 1906
* *Langaton telefooni : 2:si näytöksinen pila, kirjoitti Evald J*.  Karisto 1907, 2. painos 1909
* *Murtovaaralaiset : kuvaus 3:ssa näytöksessä, kirjoittanut Evald J*.  Karisto 1907, 3. korj. painos 1912, 4. painos 1921, 5. painos 1931
* *Suuria tuumia : yksinäytöksinen pila, kirjoitti Evald J*.  Karisto 1907, 2. painos 1909, 3. painos 1920, 4. painos 1928, 5. painos 1951
 
## Lähteet
* Suomen kirjailijat tietokanta 

### Viitteet
Artur Aivazjan

**Artur Surenovytš Aivazjan** (, ; s. 14. tammikuuta 1973 Jerevan) on ukrainalainen kivääriampuja ja olympiavoittaja.

Aivazjan saavutti Pekingin olympialaisissa 2008 50 m pienoiskiväärin makuussa olympiakultaa ja oli 10 m ilmakiväärissä 21. Lisäksi hän on voittanut kuusi MM-joukkuemitalia.

## Lähteet
*
*
*
*
Olli Aro

**Olavi Aimo Aarre (Olli) Aro** (29. heinäkuuta 1920 Köyliö – 24. elokuuta 1968 Helsinki) oli suomalainen kirjailija.

Olli Aro tuli ylioppilaaksi vuonna 1941 ja suoritti valtiotieteen kandidaatin tutkinnon vuonna 1948. Hän osallistui talvi- ja jatkosotaan haavoittuen kahdesti, suoritti Kadettikoulun vuosina 1943−1944 ja erosi puolustusvoimien palveluksesta luutnanttina vuonna 1945. Aro työskenteli Helsingin yliopiston notaarina, Virkamiesliiton hallituksen sihteerinä, sekä Ylioppilastuki ry:n ja Tapaturmantorjunta ry:n toiminnanjohtajana. Helsingin olympialaisten aikana Aro toimi kisajoukkueiden vastaanottopäällikkönä.  

Aro sairastui polioon vuonna 1954 ja joutui viettämään lopun elämänsä halvaantuneena. Hän oli perustajajäsen Hengityslaitepotilaat ry:ssä ja toimi sen ensimmäisenä puheenjohtajana vuosina 1956−1964. 

Olli Aron puoliso vuodesta 1948 oli toimittaja ja kansanedustaja, filosofian maisteri Pirkko Aro. Heidän poikansa oli lakimies Pekka O. Aro.
__NOTOC__
## Teoksia
* *Salainen radioasema*. Poikien seikkailukirjasto 12. Otava 1958, 2. painos 1962.
* *Sattuihan sitä sodassa: Muisteluksia sodasta Suurharvasuolla*. Kuvitus Rolf Sandqvist. Otava 1962.
* *Elän hengityslaitteessa: Reportaasi eräältä rintamalta*. Johdantosanat kirjoittanut Erkki Klemola. Otava 1964.
* *Kaikenkarvaista*. Piirrokset Martti Santala. Otava 1966.

## Lähteet
* *Suomen kirjailijat.*
* *Mitä–Missä–Milloin: Kansalaisen vuosikirja 1957*, s. 58. Helsinki: Otava, 1956.

### Viitteet
Verkkolaite

**Verkkolaite** voi tarkoittaa:

* tietoliikenneverkon yksikköä (jotain verkon laitetta)
* Virtalähdettä, jolla muutetaan verkkovirtaa haluttuun muotoon. Voi olla itsenäinen tai jonkin elektroniikkalaitteen osa. (Myös jännitelähde, teholähde)
Kulomäen koulu

**Kulomäen koulu**, hallinnollisesti **Vierumäen koulun Kulomäen opetuspiste**, on suomenkielinen alakoulu Kulomäen asuinalueella Korsossa, Vantaalla. Koulu yhdistettiin Vierumäen kouluun syyslukukaudesta 2014 alkaen. Aiemmin noin 150 oppilaan kouluun kuului noin 150 oppilasta vuosiluokilla 1–5. Vuonna 2019 Kulomäen ja Vierumäen opetuspisteissä oli yhteensä 498 oppilasta.

Kulomäen kouluun kuului aikaisemmin kolme koulurakennusta: pääkoulu ja kaksi paviljonkia. Osa koulunkäynnin aloittavista oppilaista oli käynyt esikoulunsa viereisessä Kulomäen päiväkodissa, jonka Vantaan kaupunki sulki kesällä 2014. Viidenneltä luokalta siirryttiin tavallisesti Korson kouluun.

Kulomäen koulurakennus on valmistunut vuonna 1981.

## Lähteet
Bt-toksiinit

**Bt-toksiinit** ovat bakteerimyrkkyjä, joita valmistaa *[[Bacillus thuringiensis]]* -bakteeri (Bt). Bt-toksiinit ovat myrkyllisiä hyönteisille, minkä takia Bt-geenisiirroilla on voitu valmistaa hyönteisresistenttejä kasveja. Yksi esimerkki näistä on maissikoisaa kestävä maissilajike.  Bt-toksiinien toksiset ominaisuudet tunnettiin jo 1960-luvulla.

Bt:n myrkkyjä ovat δ-endotoksiinit kuten *cry1Ab*. Ne ovat myrkyllisiä kovakuoriaisille, kaksisiipisille ja perhosille. Bt-myrkky on kiteinen proteiini, joka hyönteisen elimistössä hajoaa ja imeytyy, niin että elimistöön päätyy pienempiä, liukoisempia kiteitä, jotka vahingoittavat epiteeliä ja aiheuttavat tulehdusta, nälkiintymisen ja kuoleman hyönteiselle. 

## Lähteet
Bruno Soriano

**Bruno Soriano Llido** eli **Bruno** (s. 12. kesäkuuta 1984 Artana, Castellón, Espanja) on espanjalainen entinen jalkapalloilija. Hän oli pelipaikaltaan puolustava keskikenttäpelaaja.

## Seurajoukkueura

Bruno on Villarrealin kasvatti ja debytoi seuran edustusjoukkueessa 15. heinäkuuta 2006 Intertoto-cupin ottelussa Mariboria vastaan. Ensiesiintyminen Primera Divisiónissa seurasi 1. lokakuuta 2006 ottelussa Mallorcaa vastaan. Hän pelasi kaudella 2006–2007 edelleen myös reservijoukkue Villarreal B:ssä ja oli nostamassa joukkuetta Segunda División B:hen.

Vakituisesti Bruno nousi Villarrealin edustusjoukkuemiehistöön kaudella 2007–2008, jonka päätteeksi joukkue saavutti sarjan toisen sijan. Kahden ensimmäisen kauden ajan hän sai maltillisesti vastuuta, mutta kaudella 2009–2010 hän syrjäytti uruguaylaisen Sebastián Egurenin, tuplasi edelliskausien peliminuuttinsa ja pelasi yhteensä 33 sarjaottelussa. Hän pelasi kauden aikana myös 100. virallisen ottelunsa Villarrealissa.

## Maajoukkueura

Bruno debytoi Espanjan maajoukkueessa ystävyysottelussa Meksikoa vastaan 11. elokuuta 2010.

## Lähteet

## Aiheesta muualla

* Brunon esittely Euroopan jalkapalloliiton sivustolla
Artag

**Artoces** oli Iberian (nykyisen Georgian) kuningas vuosina 78–63 eaa. Hänestä kerrotaan kolmatta Mithridateen sotaa käsittelevissä antiikin lähteissä (Appianus, *Bell. Mithr.* 103, 117; Dio Cassius 37.1-2; Eutropius 6.14 [Artaces]; Festus 16; Orosius 6.4.8) ja hänet on liitetty keskiaikaisten georgialaisten kronikoiden nimiin **Artag** () tai **Arik** ().     

Georgialaisen historiallisen perinteen mukaan hän oli Artašesiani-dynastian kuningas Aršak I:n poika ja seuraaja. Keskiaikainen georgialainen kertomus hänen valtakaudestaan on lyhyt ja keskittyy hänen valtakuntansa tuhoon iranilaisten käsissä, kun taas ajallisesti läheisemmät klassiset lähteet sisältävät yksityiskohtaisen kuvauksen hänen sodastaan Roomaa vastaan Mithridates VI:n ja Tigranes II:n puolella.

Artag huolestui Rooman miehityksestä viereisessä Albanian valtakunnassa ja lupasi roomalaisille rauhaa ja ystävyyttä. Roomalainen komentaja Pompeius sai kuitenkin tietää hänen varustautuvan salaa sotaan hyökätäkseen roomalaisia vastaan heidän marssiessaan Kaukasuksen solien läpi. Pompeius hyökkäsi maaliskuussa 65 eaa. Iberian linnoituksiin Harmozicassa ja Seusamorassa ennen lähtöään Mithridateen perään. Artag yllättyi hyökkäyksestä, poltti nopeasti Kura-joen ylittävän sillan ja vetäytyi syvemmälle metsien peittämään valtakuntaansa. Pompeius miehitti linnoitukset ja ylitti joen, mutta Iberian armeija taisteli raivokkaasti häntä vastaan. Lopulta roomalaiset kuitenkin saavuttivat voiton: kun Artag näki Pompeiuksen ylittävän myös Pelorus-joen hän antautui ja lähetti lapsensa panttivangeiksi. 

## Lähteet
Candida

***Candida*** on hiivojen suku. Sukuun kuuluvat hiivat voivat aiheuttaa esimerkiksi sieni-infektion.

## Lajeja
* *[[Candida albicans]]* kuuluu ihmisen normaaliin mikrobistoon.
* *[[Candida auris]]* on vaarallinen loinen, joka aiheuttaa ihmisessä kuumetta, särkyä ja väsymystä 
* *[[Candida utilis]]* on rehuhiivana käytetty laji.

## Lähteet

## Aiheesta muualla
* UniProt: Taxonomy - Candida
Zuzana Štefečeková

**Zuzana Štefečeková** (s. 15. tammikuuta 1984 Nitra, Tšekkoslovakia) on slovakialainen haulikkoampuja ja lajin maailmanmestari ja olympiamitalisti.

Zuzana Štefečeková on saavuttanut olympialaisissa Pekingissä 2008 ja Lontoossa 2012 hopeaa trapissa. Lisäksi hän on saavuttanut MM-kilpailuissa pronssia naisten sarjassa Nikosiassa 2003 ja tyttöjen sarjassa Lahdessa 2002.

## Lähteet
*
*
*
*
Katekoli-O-metyylitransferaasi

**Katekoli-O-metyylitransferaasientsyymi** eli **COMT** on entsyymi, jonka tehtävänä on estää hermosolujen impulssien kulkemista. Entsyymi toimii lisäämällä hermoimpulssien välittäjäaineisiin metyyliryhmän.
## COMT-estäjät
COMT-estäjiä ovat entakaponi, tolkaponi, opikaponi ja nitekaponi. Kaikkia paitsi nitekaponia käytetään Parkinsonin taudin hoidossa. Maksatoksisuuden ja siihen liittyvien ruoansulatushäiriöiden riski rajoittaa tolkaponin käyttöä.

## Lähteet
Diastrofinen dysplasia

**Diastrofinen dysplasia** on perinnöllinen sairaus, jonka oireisiin kuuluvat lyhyet jalat, nivelten epämuodostuneisuus sekä jäykistyminen. Joskus sairauteen liittyy myös suulakihalkio ja pieni alaleuka. Diastrofinen dyslapsia periytyy resessiivisesti, ja se kuuluu suomalaiseen tautiperintöön.
## Lähteet
Viherharakka

**Viherharakka** (*Cissa chinensis*) on varisten heimoon ja viherharakoiden sukuun kuuluva lintulaji.

## Koko ja ulkonäkö
Viherharakka on nimensä mukaisesti suurimmaksi osaksi vihreä. Siivet ovat punaruskeat, päässä on tumma raita. Nokka, jalat ja silmänympärys ovat punaiset. Viherharakka kasvaa 37–39 senttimetrin pituiseksi ja noin 120 gramman painoiseksi.

## Elinympäristö ja levinneisyys
Viherharakka elää Aasiassa. Sitä tavataan Intian, Kiinan, Malesian, Borneon ja Sumatran alueella. Se elää metsissä, ja rakentaa pesänsä useimmiten bambuihin, puihin tai köynnösten sekaan.

## Elintavat
Viherharakka etsii ravintoa niin maasta kuin puistakin. Se syö hyönteisiä, pieniä matelijoita, lintujen poikasia ja munia, marjoja ja hedelmiä.

Pesintäaikana viherharakat pysyttelevät piilossa. Naaras munii 3–7 munaa tammi- ja huhtikuun välisenä aikana.

## Lähteet
Diplokokki

**Diplokokki** on kokkibakteeri, joka esiintyy pareittain. Nimitys diplokokki juontuu sanoista *diplo*, joka tarkoittaa kaksinkertaista, sekä *coccus*, joka merkitsee marjaa. Marjan mukaan tuleva nimitys perustuu bakteerin pyöreyteen. Aiemmin termillä *Diplococcus* on tarkoitettu erästä bakteerisukua, mutta nykyisin nimitys tarkoittaa yksinomaan bakteeria.

## Diplokokkeja
**[[Branhamella catarrhalis]]*
*Tippuria aiheuttava *[[Neisseria gonorrhoeae]]*
*Keuhkokuumetta aiheuttava *[[Streptococcus pneumoniae]]*

## Katso myös
*Streptokokki
*Stafylokokki

## Lähteet
Joensuu (Käkisalmen mlk)

**Joensuu** (v:sta 1948 ) on kylä Norsjoen kylähallintoasutuksen alueella Käkisalmen piirissä Leningradin alueella Venäjällä. Joensuu kuului Suomen Neuvostoliitolle luovuttamaan Karjalaan ja se oli Suomelle kuuluessaan osa Käkisalmen maalaiskuntaa. 

Joensuu sijaitsee Vuoksen pohjoiseen laskuhaaraan kuuluvan Käkisalmenselän itärannalla aivan Käkisalmen kaupungin lounaispuolella. Joensuus rajoittui lännessä Käkisalmenselän toisella puolella oleviin Hirvisaaren ja Suotniemen kyliin, pohjoisessa Käkisalmen kaupunkiin, idässä Tenkalahden ja Norsjoen kyliin, etelässä Alapuustin kylään ja  siihen kuuluneeseen Ostamoon sekä Räisälän kunnan Särkisalon kylään. Joensuun kylän länsi- ja pohjoisrajaa huuhtelivat Käkisalmenselän vedet ja kylään kuului mannerosan lisäksi myös saaria Käkisalmenselältä, kuten Palosaari ja Liersaari. Kylän itäosassa puolestaan oli Ostamojärvi ja eteläosassa Takkisensuo. Kylään kuului myös Käkisalmen kaupungin luoteisreunassa oleva Suosaaren erillisalue.

## Väestö ja elinkeinot

Vuonna 1920 Joensuussa oli 183 asukasta. Vuonna 1939 asukkaita oli puolestaan 284. Joensuun asutus oli levittytynyt hajalleen kylän länsi- ja pohjoisosaan. Nykyisin kylän asutus on keskittynyt kylän pohjoisosaan Käkisalmen kaupungin välittömään läheisyyteen. 

Ennen talvisotaa Joensuu oli pääasiassa maatalousvaltainen kylä. Kalastusta harjoitettiin lähinnän omaan tarpeeseen. Myös Käkisalmen kaupungissa käytiin töissä. Kylässä oli ollut kaksi kartanoa: Joensuun ja Ampialan kartanot. Käkisalmen maalaiskunta osti Joensuun kartano ja jakoi kartanon maita pienemmiksi tiloiksi. Kartanon päärakennukseen sijoitettiin kunnalliskoti. Kylän itäosan kautta kulki Hiitola-Rautu-rata, mutta kylän alueella ei ollut asemaa tai seisaketta.

## Historia

Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.

## Lähteet

### Viitteet
DNA-diagnostiikka

**DNA-diagnostiikka** on sellaisten diagnostisten menetelmien käyttöä, joilla selvitetään tautiin vaikuttavaa geeniä tai geenivirhettä tai tunnistetaan mikrobia.

## Lähteet
*
José Luis Abajo

**José Luis Abajo Gómez** (s. 22. kesäkuuta 1978 Madrid, Espanja) on espanjalainen kalpamiekkailija. Hän edustaa Sala de Armas de Madrid -miekkailuseuraa.

Abajo kuului Espanjan hopeaa voittaneeseen joukkueeseen Torinon MM-kilpailuissa 2006. Vuoden 2008 kesäolympialaisissa Pekingissä hän saavutti henkilökohtaisen pronssin voitettuaan pronssiottelussa Unkarin Gábor Boczkón. Abajon mitali oli Espanjan olympiahistorian sadas.

## Lähteet
Kalan torppa

**Kalan torppa** on Kauhavan Hahtomaassa sijaitseva museo. Sen omisti aikoinaan Hermanni Kala vaimoineen. Nykyinen Kalan torppa on tuotu Evijärveltä. Torpaksi valittiin mahdollisimman paljon alkuperäisen torpan näköinen mökki. Paikalla aikoinaan olleessa talossa perustettiin Suomen ensimmäinen nuorisoseura, Kauhavan Nuorisoyhtiö. Museota ylläpitää Kauhava-Seura.

Harri J. Rantalan *[[Kotiinpaluu (vuoden 2010 elokuva)|Kotiinpaluu]]*-elokuva kuvattiin Kalan torpassa.

## Lähteet
Escapexstacy

**Escapexstacy** on suomalaisen metalliyhtye Poisonblackin debyyttialbumi. Se julkaistiin 17. helmikuuta 2003.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Juha-Pekka Leppäluoto – laulu
* Ville Laihiala – kitara, tuottaja
* Janne Kukkonen – basso, tuottaja
* Tarmo Kanerva – rummut
* J. Peacock – sello kappaleessa "The State"

### Vierailevat muusikot
* Janne Dahlgren – kitara
* Marco Sneck – kosketinsoitin

### Tuotanto
* Kari "Kakke" Vähäkuopus – äänittäjä, miksaaja
* Ulf Horbelt – masteroija
* Vesa Ranta – kansikuva

## Arvostelut
* The Metal Forge:  
* Imperiumi: 7/10
* Soundi: 

## Lähteet

## Aiheesta muualla
* 
*
Paco Peña

**Paco Peña** (oik. **Francisco Peña Pérez**; s. 1. kesäkuuta 1942 Córdoba, Espanja) on espanjalainen flamencokitaristi.

Paco Peña aloitti kitaransoiton opiskelun kuusivuotiaana ja esiintyi ammattimaisesti ensimmäisen kerran kaksitoistavuotiaana. 1960-luvun lopulla hän muutti Lontooseen. Peña on esiintynyt ympäri maailmaa sekä yksin että säestäjänä Carnegie Hallissa New Yorkissa, Royal Albert Hallissa Lontoossa ja Concertgebouw’ssa Amsterdamissa. Hän on perustanut Rotterdamin konservatorioon tutkintoon johtavan flamencokitarakurssin.

Peña on klassisen kitaristin John Williamsin hyvä ystävä, ja hän on esiintynyt Williamsista tehdyssä dokumentissa, jossa hän soittaa Williamsin kanssa Isaac Albénizin säveltämän ”Sevillan”.

## Lähteet

## Aiheesta muualla
*Paco Peñan sivusto 
*Rotterdamin konservatorio ja tanssiakatemia
*Rotterdam’s World Music and Dance Centre
*Paco Peñan elämäkerta ja diskografia
A Dead Heavy Day

__NOTOC__
**A Dead Heavy Day** (lyhennettynä ADHD) on suomalaisen metalliyhtye Poisonblackin kolmas albumi. Se julkaistiin vuonna 2008.

Albumi nousi Suomen virallisen listan sijalle 6.

## Kappaleet
#
#
#
#
#
#
#
#
#
#
#
#

## Kokoonpano
* Ville Laihiala – laulu, kitara
* Janne Markus – kitara
* Antti Remes – bassokitara
* Tarmo Kanerva – rummut
* Marco Sneck – kosketinsoitin

+

* Antti Haapsamo – laulu (kappale 8)

### Tuotanto
* Kari "Kakke" Vähäkuopus – äänittäjä
* Aksu Hanttu – miksaaja
* Svante Forsbäck – masteroija
* Stefan Wibbeke – grafiikka

## Arvostelut
* Blabbermouth: 
* Imperiumi.net: 
* The Metal Forge: 
* Soundi: 

## Lähteet

## Aiheesta muualla
* 
*
Montenegron sosialistinen tasavalta

**Montenegron sosialistinen tasavalta**, lyhenteeltä **Montenegron ST** (, Социјалистичка Република Црна Гора, СР Црна Гора, СРЦГ) oli yksi Jugoslavian kahdeksasta tasavallasta vuosina 1943–1992.  Se käsitti nykyisen Montenegron alueen. Vuosina sen 1945–1963 sen nimi oli *Montenegron kansantasavalta*, lyhenteeltä *Montenegron KT* (, Народна Република Црна Гора, НР Црна Гора, НРЦГ).
Lust Stained Despair

__NOTOC__
**Lust Stained Despair** on suomalaisen metalliyhtye Poisonblackin 2006 julkaistu albumi. Laulajana levyllä toimi Ville Laihiala. Albumi julkaistiin alkusyksystä 2006 kolmen vuoden tauon jälkeen uuden laulajan etsimisen takia.

Albumi nousi Suomen virallisen listan sijalle 2.

## Kappaleet
#
#
#
#
#
#
#
#
#
#
#

## Kokoonpano

### Yhtye
* Ville Laihiala – laulu, kitara, tuottaja
* Janne Markus – kitara
* Antti Remes – bassokitara
* Tarmo Kanerva – rummut
* Marco Sneck – kosketinsoitin

### Tuotanto
* J. Tauriainen – äänittäjä
* Kari Vähäkuopus – äänittäjä
* Tue Madsen – miksaaja, masteroija
* Natalie Shau – kansikuva
* Toni Härkönen – valokuvat

## Arvostelut
* Allmusic: 
* Imperiumi.net: 
* Sea of Tranquility: 
* Soundi: 

## Lähteet

## Aiheesta muualla
* 
*
Jumpperi

**Jumpperi** on pieni pala, jolla yhdistetään piirilevyllä sijaitsevat liitäntänastat sähköisesti toisiinsa sulkemalla tai avaamalla virtapiiri. Jumpperissa on pieni eristeenä toimiva laatikko, jonka sisällä oleva helposti johtava materiaali yhdistää kaksi nastaa. Jumpperien sijasta voidaan käyttää myös pieniä DIP-kytkimiä.

Jumppereiden avulla aseteltavissa kytkennöissä käytetään usein ylös- tai alasvetovastuksia, jotka asettavat loogisen tilan silloin, kun jumpperi on irti.

## Lähteet
Kiteen Rantakenttä

**Kiteen Rantakenttä** on Pohjois-Karjalassa Kiteellä, Kiteenjärven rannalla sijaitseva pesäpallostadion. Se on miesten Superpesiksessä pelaavan Kiteen Pallon kotikenttä. Stadionin kokonaiskapasiteetti on 4&nbsp;500 paikkaa. 

## Kenttä ja sen historia
Rantakentän erikoisuuksia ovat erittäin lähellä kenttää sijaitsevat katsomot. Pallo voi päätyä kakkospuolen läpilyönnillä rantakaislikkoon, ja takaa lyötynä veden täyttämään ojaan. Rantakenttä on toiminut näyttämönä Itä-Länsi-tapahtumalle kahdesti, vuonna 1996 ja 2006. Kiteen Rantakentälle valmistui kuuluttamorakennus ja laajat katsomorakenteet 1990-luvun vaihteessa. Pesäpallokentän yleisökapasiteetti nousi yhteensä 5&nbsp;000 paikkaan. Myöhemmin vanhoja, puisia katsomoita kakkos- ja kolmospuolelta vietiin Juurikan kylällä sijaitsevalle pesäpallokentälle, osa niistä purettiin. Näin ollen ennen stadionremonttia katsomokapasiteetti oli 4&nbsp;500.

### Uusi stadion
Kiteen kaupunki rakennutti vuosina 2020–2022 Rantakentälle uuden stadionrakennuksen. Uudet katetut katsomot valmistuivat vaiheittain kesäksi 2020 ja 2021, joiden kapasiteetti on 1&nbsp;500. Kuuluttamo- ja huoltorakennuksen laajennus ja saneeraus valmistui kesällä 2022. Katsomopaikkojen määrä pysyi samassa 4&nbsp;500. Stadionin läheisyyteen rakennettiin pysäköintialue.

Kiteeläinen musiikkiyhtye Nightwish konsertoi Kiteen Rantakentällä 16. kesäkuuta 2023 osana Human. :II: Nature -maailmankiertuetta. Ennen Nightwishiä Rantakentällä esiintyi tohmajärveläinen Silentrain ja helsinkiläinen Lähiöbotox. Tapahtuman ympärille oli rakennettu koko viikonlopun kestänyt KiteeNWeekend-tapahtuma. 

## Yleisöennätykset
*10 500 (16.6.2023, Nightwishin konsertti, Human. :II: Nature World Tour)
*7 773 (miesten Itä–Länsi-ottelu vuonna 1996)
*2 125 (7.7.2022 Kiteen Pallo -90 – Joensuun Maila, uuden Rantakentän pesäpallo-ottelun ennätys)

## Kuvia

Tiedosto:Kipa2.jpg|Vanhan Rantakentän yleisöä.
Tiedosto:Rantakentta1.jpg|Vanha Rantakenttä katsomosta.
Tiedosto:Rantakentta2.jpg|Vanhan Rantakentän kolmospuoli.
Tiedosto:Rantakentta3.jpg|Vanhan Rantakentän kakkospuoli.


## Lähteet

## Kirjallisuutta
*Hannu Itkonen & Jarmo Kortelainen: *Rantakentältä maailmalle - Kiteen pesäpallo, lajikulttuuri ja yhteiskunta.* Liikuntatieteellisen Seuran julkaisuja 146, Helsinki 1999, 100 sivua. ISSN 0356-746X
Elektroporaatio

**Elektroporaatio** on mikrobiologian menetelmä, jossa solujen läpi johdetaan lyhyt korkeajännitteinen sähkövirta solukalvon läpäisevyyden lisäämiseksi. Jännite vaurioittaa solukalvoa luoden siihen pieniä reikiä, joiden kautta tavallisesti solukalvoa läpäisemättömät molekyylit, kuten vieraat DNA-molekyylit voivat siirtyä solun ulkopuolelta solun sisään. Jännitteen aiheuttamat vauriot solukalvolla palautuvat yleensä muutamassa minuutissa, jonka jälkeen solu voi jakautua normaalisti ja aloittaa esimerkiksi siirtyneen DNA-molekyylin transkriptoimisen.

Elektroporaatiota käytetään paljon geeninsiirrossa luomaan kompetenssi, eli solun kyky ottaa vierasta DNA:ta sisäänsä. Menetelmä soveltuu lähes kaikentyyppisiille soluille, myös monille paksusoluseinäisille soluille, joihin DNA:n siirtäminen muilla metodeilla on tehotonta. Elektroporaation etuja ovat myös menetelmän nopeus ja korkea onnistumistehokkuus.

## Käytännössä

Elektroporoitavat solut ja siirrettävät molekyylit siirretään elektroporaatiota varten elektrodeilla varustettuun elektroporaatiokyvettiin vähäionisessa puskurissa, jonka läpi sähkövirta ajetaan erityisellä elektroporaatiolaitteistolla. Elektroporoidut solut siirretään välittömästi jännitteen antamisen jälkeen kasvatusliuokseen ja kullekin solulle ominaiseen optimilämpötilaan palautumaan aiheutuneista vaurioista.

Käytettävä jännite on optimoitava kulloinkin käytettäville soluille sopivaksi. Liian korkea jännite tappaa solut ja liian matala jännite ei riitä luomaan reikiä solukalvoon. Käytettävien solujen ja siirretävien molekyylien on myös oltava erittäin puhtaita, sillä liian suuri ionikonsentraatio saattaa johtaa valokaareen, joka tuhoaa näytteen.

## Lähteet

*
*
Kroatian sosialistinen tasavalta

**Kroatian sosialistinen tasavalta**, lyhenteeltä **Kroatian ST** () eli **Kroatian kansantasavalta**, lyhenteeltä **Kroatian KT** (), vuodesta (1945-1963) oli yksi Jugoslavian osavaltioista vuosina 1945–1991. Se perustettiin nimellä Kroatian kansantasavalta vuonna 1944. Siitä tuli osa Jugoslaviaa Titon johtaman Jugoslavian kommunistiseen puolueen johdolla.

Nimen "kansantasavalta" muutettiin "sosialistiseksi tasavallaksi" vuonna 1963. Nimi muutettiin muotoon Kroatian tasavalta vuonna 1990, ja maa irtaantui Jugoslaviasta seuraavana vuonna, samaan aikaan Slovenian kanssa.

## Lähteet
Herakleion (Pieria)

**Herakleion** (, ) oli antiikin aikainen kaupunki ja kaupunkivaltio (*polis*) Pieriassa Makedoniassa nykyisen Kreikan alueella. Se sijaitsi Thermainlahden rannikolla lähellä Olymposvuorta, Filan ja Leibethran kaupunkien välisellä alueella.

Herakleion oli merkittävä linnoitus ja suojasi pääsyä Tempen solasta Pieriaan. Peloponnesolaissodan aikaan kaupunki oli Ateenan hallussa vuosina 430–429 eaa., 425–424 eaa. ja 421 eaa. Kun Makedonian kuningas Perdikkas II liittoutui Ateenan kanssa noin vuonna 417–413 eaa. kaupunki kuului taas Makedoniaan.

Kaupungin akropolis sijoitetaan lähelle nykyistä Néos Panteleímonaksen kylää Dío-Ólympoksen kunnassa, samalle kukkulalle, jolla sijaitsee nykyisin keskiaikainen Platamónaksen linna.

## Lähteet
Malakiittiharakka

**Malakiittiharakka** (*Cissa hypoleuca*) on varisten heimoon ja viherharakoiden sukuun kuuluva lintulaji. Se elää Kaakkois-Aasiassa.

## Lähteet
Se mustamies

**Se mustamies** on Hausmyllyn vuonna 1991 levytetty musiikkikappale. Kappale oli saman vuoden myydyin single Suomessa, ja pysyi singlelistan ensimmäisellä sijalla 10 viikkoa.

## Julkaisut
Kappale julkaistiin EP-levynä ja singlelevynä. EP-levy sisältää kappaleen alkuperäisen version lisäksi kaksi remixversiota. Lisäksi se julkaistiin julkaisuvuonna yhtyeen albumilla *[[Remix Schysteemi]]*.  Vuonna 1994 kappaleesta tehtiin uusi remixversio, joka julkaistiin singlenä kappaleen "Kaiken saat" kanssa sekä kokoelmalevyllä *[[HauStoori 90–94!]]*. Yhtyeen vuonna 2004 julkaistulle *[[15 vuotta – suuri puberteettikokoelma]]* -kokoelmalevylle kappaleesta julkaistiin miksattu versio alkuperäisestä kappaleesta.

## EP-levyn kappaleet
# 
#
# 

## Kappaleen sanoitukset
Kappaleessa lauletaan valkoihoisten miesten näkemystä naisista, jotka rakastuvat tummaihoisiin miehiin, ja saavat heistä myös parhaan mahdollisen seksuaalisen nautinnon.

Kappaleen kertosäe "*Me halutaan olla neekereitä*" on lainattu Kake Singersin kappaleesta "*[[Me halutaan olla neekereitä]]*".

Kappaleen aihe on katsottu nykypäivänä rasistiseksi. Yhtyeen jäsenen Hannu "Enzo" Pulk­ki­sen mukaan yhtyeen nykyisillä keikoilla kappaletta on esitetty vain, jos se tapahtuman järjestäjälle on sopinut. Yhtye itse on kuvaillut kappaletta ”ylityslauluksi” afroafrikkalaisille miehille, mutta siitä huolimatta yhtyeen jäsenet leimattiin rasisteiksi. Yhtyeen jäsenen Jari Karjalaisen mukaan "Muusikot ja kriitikot eivät arvioissaan kuulleet kappaleessaan mitään hyvää tai edistyksellistä, vaikka se oli uraauurtava soundeiltaan ja toteutukseltaan.".

## Lähteet
Epämuodostuma

**Epämuodostuma** tarkoittaa elimeen kohdistuvaa rakenteellista epänormaaliutta, joka kyetään havaitsemaan heti syntymän jälkeen. Epämuodostumia ovat esimerkiksi vaillinaisesti kehittyneet tai kokonaan puuttuvat raajat ja elimet, yhteensulautumat (esimerkiksi sirenomelia) ja raajojen virheasennot kuten kampurajalka. Suomalaisilla yleisimpiä synnynnäisiä epämuodostumia ovat huuli- ja suulakihalkiot.

## Esiintyvyyden seuranta
Suomessa Terveyden ja hyvinvoinnin laitos pitää rekisteriä synnynnäisistä epämuodostumista. Tietoja on kerätty vuodesta 1963 alkaen. Rekisterin päätarkoituksena on pyrkiä epämuodostumien esiintyvyyden seurannalla ehkäisemään talidomidin kaltaisten epämuodostumia aiheuttavien tekijöiden aiheuttamat onnettomuudet. Rekisteriin kerätään tiedot elävänä ja kuolleena syntyneillä lapsilla sekä sikiöillä todetuista epämuodostumista. Vuosien 1993–2006 tilastojen mukaan vuosittain 1&nbsp;500–2&nbsp;200 vastasyntyneellä lapsella todettiin merkittäviä epämuodostumia. Sikiön epämuodostumien vuoksi tehtiin keskimäärin 226 raskauden keskeytystä vuosittain. 

## Lähteet
Pétra (Pieria)

**Pétra** () on Kreikan kylä sekä samanniminen Katerínin kunnan kunnallisyksikkö (Δημοτική Ενότητα Πέτρας, *Dimotikí Enótita Pétras*) ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 4&nbsp;888 ja varsinaisen Pétran kylän väkiluku 37 (vuonna 2011).

Pétra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Katerínin kuntaan yhdessä Elafínan, Korinóksen, Paralían ja Piérioin kanssa.

## Kunnallisyksikön osat

Pétran kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Jaavanviherharakka

**Jaavanviherharakka** (*Cissa thalassina*) eli aiemmalta nimeltään **sundanviherharakka** on varisten heimoon ja viherharakoiden sukuun kuuluva lintulaji. Se elää Kaakkois-Aasiassa.

Jaavanviherharakka on 24–30 cm pitkä ja painaa 125–130 grammaa. Se on väriltään kirkkaan vihreä. Silmien ympäri niskaan kulkee musta raita, otsalla on keltainen töyhtö ja nokka on kirkkaan punainen. Jalat ovat oranssinpunaiset. Siivet ovat kastanjanruskeat.
Jaavanviherharakkaa tavataan vain Jaavan saaren länsiosassa 500–2000 metrin korkeudessa. Vuoden 2001 jälkeen sitä on nähty vain neljällä suojelualueella. 

Laji on äärimmäisen uhanalainen, luonnossa on arvioitu elävän alle 250 yksilöä. Tärkein syy uhanalaisuuteen on tämän värikkään linnun pyydystäminen häkkilinnuksi. 1900-luvulla linnun harvinaistumiseen vaikutti myös soveliaan elinympäristön tuhoutuminen Jaavan laajoissa metsänhakkuissa. 

## Lähteet
Burgutši

**Burgutši** on kaupunki Turkmenistanissa Lebabin maakunnassa lähellä Afganistanin rajaa. Kaupungin korkeus merenpinnasta on noin 242 metriä. Kaupungissa sijaitsee rautatieasema.

Lähimmät kaupungit ja kylät ovat: Kizyl-Turkmenistan, Dostluk, Bataš, Kyzyl-Daykhan, Tyl'-Ter ja Agar.
Lumoajatar

**Lumoajatar** on kuvitteellinen henkilö Marvel-sarjakuvissa. Hän on asgardilainen noita ja oikealta nimeltään **Amora**. Hän on Thorin vastustaja, joka yrittää saada Thorin itselleen. Lumoajattaren ensiesiintyminen tapahtui *Journey Into Mystery* lehden numerossa 103.

Myös toinen hahmo on käyttänyt nimeä Lumoajatar, **Sylvie Lushton**. Hän sai taikavoimia Lokilta kaaoksen luomista varten.

Sophia Di Martino näyttelee Marvel Cinematic Universeen sijoittuvassa Disney+-sarjassa *[[Loki (televisiosarja)|Loki]]* (2021–2023) Lokin naispuolista varianttia, Sylvie Laufeyntytärtä, joka perustuu sekä Sylvie Lushtoniin että Lady Lokiin.

## Lähteet
Pascal Cygan

**Pascal Cygan** (s. 29. huhtikuuta 1974 Lens, Ranska) on ranskalainen jalkapalloilija, joka edustaa Espanjan Segunda Divisiónissa pelaavaa Cartagenaa. Aiemmin Cygan on edustanut Lilleä, englantilaista Arsenalia, jossa hän voitti Englannin valioliigan ja kaksi FA-cupia, sekä espanjalaista Villarrealia. Cygan on pelipaikaltaan puolustaja.

## Lähteet
Salatut sodat II

**Salatut sodat II** on Marvel Comicsin luoma lyhytsarja, joka on jatkoa aikaisemmin ilmestyneille Salatuille sodille. Salatut sodat II eroaa alkuperäisestä ainakin hahmokaartistaan ja ideasta, eli maapallon sankareita ei siirretä toiselle planeetalle vaan Salattujen sotien aloittaja Tuonpuoleinen tuleekin maapallolle. Tarinan loivat ja tekivät Jim Shooter ja Al Migrom.

## Henkilöt
### Sankarit
* Beta Ray-Bill
* Viitta ja Tikari
* Daredevil
* Dazzler
* Hulk
* Voimamies
* Rautanyrkki
* Lila Cheney
* Puuma
* Hämähäkkimies
* Möykky
* Aikapommi
* Länsirannikon Kostajat
** Ihmemies
** Haukansilmä
** Tigra
** Matkijalintu
** Rautamies
* Voimajengi
** Alex Power
** Valonnopeus
** Massamestari
** Katie Power
** Franklin Richards
* Kostajat
** Kapteeni Amerikka
** Kapteeni Ihme II
** Tähtikettu
** Namor
** Ampiainen
** Musta Ritari III
** Herkules
** Thor
* Ihmeneloset
** Herra Fantastinen
** Näkymätön Nainen
** Liekki
** Hulktar
* Ryhmä-X
** Kyklooppi
** Professori X
** Magneto
** Kolossi
** Rogue
** Wolverine
** Painajainen
** Feeniks II
* Puolustajat
** Enkeli
** Peto
** Jäämies
** Gargoyle II
** Valkyyria
** Andromeda
* Uudet Mutantit
** Auringonpilkku
** Magma
** Kanuunankuula
** Karma
** Kangastus
** Susi
** Magia
** Koodi

### Roistot
* Tohtori Doom
* Tohtori Mustekala
* Armadillo
* Imijä
* Blastaar
* Vihanlietsoja
* Juggernaut
* Kingpin
* Kraven Saalistaja
* Kurse
* Magnet
* Mefisto
* Molekyylimies
* Nebula
* Psykomies
* Ruusu
* Sarvikuono
* Vahdit
* Skrullit
* Ukkosmiekka
* Titania
* Ultron
* Volcana
* Korppikotka
* Velho
* Kang Valloittaja
* Malice
* Scourge
Josico

**José Joaquín Moreno Verdú** eli **Josico** (s. 6. tammikuuta 1975) Hellín, Albacete), on espanjalainen jalkapalloilija, joka edustaa turkkilaista Fenerbahçea. Aikaisemmin urallaan Josico on edustanut Albacete Balompiétä, UD Las Palmasia sekä Villarrealia. Pelipaikaltaan hän on puolustava keskikenttäpelaaja.

## Lähteet

http://www.villarrealcf.com
Pelko (sarjakuvahahmo)

**Pelko** (esiintynyt Suomessa myös nimellä **Herra Pelko**) on kuvitteellinen superroisto Marvel -sarjakuvissa. Pelkoja on ollut yhteensä 4, joista kaikki ovat olleet enimmäkseen Daredevilin vastustajia. Pelon ensiesiintyminen tapahtui *Daredevil*-lehden numerossa 6 ja hänet loivat Stan Lee ja Wally Wood.